CELEX: C2006/294/114
Language: et
Date: 2006-12-02 00:00:00
Title: Kohtuasi T-270/06: 25. septembril 2006 esitatud hagi — Lego Juris versus Siseturu Ühtlustamise Amet — Mega Brands (Lego klots)

2.12.2006   
            
            
               ET
            
            
               Euroopa Liidu Teataja
            
            
               C 294/55
            
         25. septembril 2006 esitatud hagi — Lego Juris versus Siseturu Ühtlustamise Amet — Mega Brands (Lego klots)
   (Kohtuasi T-270/06)
   (2006/C 294/114)
   Hagiavaldus esitati inglise keeles
   Pooled
   
      Hageja: Lego Juris A/S (Billund, Taani) (esindajad: advokaadid V. von Bomhard, A. Renck ja T. Dolde)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Mega Brands Inc. (Montreal, Kanada)
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) suure apellatsioonikoja 10. juuli 2006. aasta otsus asjas nr R 856/2004-G, ja
            
         
               —
            
            
               mõista kohtukulud välja kostjalt.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: kujutismärk punast värvi “LEGO klots” klassi 28 kuuluvate kaupade jaoks — ühenduse kaubamärk nr 107 029
   
      Ühenduse kaubamärgi omanik: hageja
   
      Ühenduse kaubamärgi kehtetuks tunnistamist taotlev pool: Mega Brands Inc.
   
      Tühistamisosakonna otsus: tunnistada kõnealune ühenduse kaubamärk kehtetuks
   
      Apellatsioonikoja otsus: jätta kaebus rahuldamata
   
      Väited: Hageja esitab hagi toetuseks ühe õigusliku väite. Ta väidab, et vaidlustatud otsus rikub nõukogu määruse (EÜ) nr 40/94 ühenduse kaubamärgi kohta artikli 7 lõike 1 punkt e alapunkti ii, kuna väidetavalt tõlgendatakse selles nimetatud sätet ja selle mõtet vääralt, ning kohaldatakse määrust millelegi, mis ei ole kõnealusest registreerimisest tuleneva kaubamärgi kaitse ese.